**Výzva na predkladanie ponúk v procese zadávania zákazky s nízkou hodnotou**

Pôdohospodárska platobná agentúra ako verejný obstarávateľ si Vás v rámci zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), dovoľuje vyzvať na predloženie ponuky.

**Názov predmetu zákazky:**

„Informačná a kybernetická bezpečnosť - zavedenie bezpečnostných opatrení a postupov“

**Identifikácia verejného obstarávateľa:**

Názov: Pôdohospodárska platobná agentúra

Sídlo: Hraničná 12, 815 26 Bratislava

Kontaktná osoba : Mgr. Pavel Piliar

Telefón: +421 918 612 497

E-mail: pavel.piliar@apa.sk

**Spoločný slovník obstarávania (CPV):**

* + 79417000-0 Bezpečnostné poradenstvo
  + 72310000-1 Spracovanie údajov
  + 71241000-9 Štúdia realizovateľnosti, poradenská služba, analýza
  + 72316000-3 Analýza údajov
  + 72222300-0 Služby informačných technológií
  + 72330000-2 Služby na štandardizáciu a klasifikáciu obsahu a dát

**Opis predmetu zákazky:**

Predmetom zákazky je:

1. vypracovanie a aktualizácia riadiacej, prevádzkovej dokumentácie a návrh a realizáciu opatrení pre potreby PPA v súlade s legislatívou v oblasti kybernetickej bezpečnosti
2. vykonanie analýzy rizík kybernetickej bezpečnosti a návrh na riadenie rizík
3. plánovanie kontinuity činnosti, vypracovanie návrhu Stratégie kontinuity a vytvorenie plánov kontinuity
4. identifikácia parametrov potrebných pre výber budúcich dodávateľov technológie alebo služieb v oblasti informačnej a kybernetickej bezpečnosti
5. zaškolenie a podpora pri implementácií navrhnutých riešení informačnej bezpečnosti a udržiavaní súladu s legislatívou v oblasti kybernetickej bezpečnosti
   1. v oblasti legislatívnych požiadaviek a opatrení
   2. v oblasti technických požiadaviek a opatrení

**Špecifikácia predmetu zákazky:**

1. Podrobný špecifikácia predmetu zákazky je definovaná v Prílohe č. 1 – Opis predmetu zákazky

**Požadovaná lehota dodania predmetu zákazky:**

Doba dodania predmetu zákazky bude najneskôr do 120 kalendárnych dní od uzatvorenia zmluvy.

**Miesto dodania predmetu zákazky:**

Pôdohospodárska platobná agentúra, Hraničná 12, 815 26 Bratislava.

**Typ zmluvy:**

Zmluva o poskytovaní služieb. Návrh zmluvy tvorí Prílohu č. 3 tejto Výzvy.

**Obsah Ponuky:**

V ponuke predložte nasledovné doklady a dokumenty:

1. Cenová ponuka – v rozsahu a štruktúre prílohy č. 2 Návrh na plnenie kritéria /sken/;
2. Vyhlásenie uchádzača – Príloha č. 4 /sken/;

**Variantné riešenie:** nepripúšťa sa

**Miesto a lehota na predkladanie ponuky:**

Cenovú ponuku požadujeme zaslať na e-mailovú adresu verejného obstarávateľa: pavel.piliar@apa.sk v lehote na predkladanie ponúk do **18.3.2021 do 12:00 hod.**

Ponuka sa predkladá v slovenskom jazyku.

Predloženie ponuky požadujeme v elektronickej forme, v súlade s požiadavkami uvedenými v tejto výzve, pričom každý uchádzač môže predložiť iba jednu ponuku

**Vyhodnocovanie ponúk:**

1. Jediným kritériom na vyhodnotenie ponúk je najnižšia celková cena s DPH za celý predmet zákazky.
2. Cenová ponuka s najnižšou cenou v EUR vrátane DPH bude vyhodnotená ako úspešná.
3. Návrh ceny za celý predmet zákazky musí obsahovať všetky náklady uchádzača spojené s plnením predmetu zákazky.

Verejný obstarávateľ si vyhradzuje právo odmietnuť všetky predložené ponuky a ukončiť tento proces bez zadania zákazky.

**Podmienky financovania a ďalšie podmienky**

Objednávateľ uhradí Dodávateľovi zmluvnú cenu po riadnom dodaní predmetu zmluvy zo strany Dodávateľa v zmysle Zmluvy o poskytovaní služieb. Zmluvná cena bude Objednávateľom uhradená na základe predloženej faktúry vystavenej Dodávateľom.

Úspešnému uchádzačovi nebude poskytnutý žiadny preddavok. Predmet zákazky sa bude financovať formou bezhotovostného platobného styku s lehotou splatnosti faktúry 30 kalendárnych dní odo dňa jej doručenia.

**Oznámenie o úspešnosti / neúspešnosti ponuky:**

Verejný obstarávateľ písomne oznámi (el. poštou) vyhodnotenie verejného obstarávania všetkým uchádzačom.

V prípade úspešnosti Vašej ponuky Vám bude zaslané oznámenie, že Vašu ponuku prijímame. Zmluvný vzťah bude s úspešným uchádzačom uzatvorený v zmysle interných predpisov verejného obstarávateľa.

Neúspešným uchádzačom verejný obstarávateľ oznámi (el. poštou), že jeho ponuku neprijíma s uvedením dôvodu.

Prílohy:

Príloha č.1 Opis predmetu zákazky

Príloha č.2 Návrh na plnenie kritéria

Príloha č.3 Návrh zmluvy

Príloha č.4 Vyhlásenie uchádzača